«cég\_neve»

«név» «beosztás»

részére

«irányítószám» «város»

«postacím»

Tisztelt «név» «beosztás»!

A Nemzeti Információs Infrastruktúra Fejlesztési Intézet (NIIFI), a HUNGARNET Egyesület és a Magyar Internet Társaság 2016. március 29. és április 1. között rendezi meg a hazai informatikai és telekommunikációs szakma kimagasló, egyik leghosszabb múltra visszatekintő konferenciáját, a 25. jubileumi NETWORKSHOP-ot, az akadémiai hálózat európai szinten is figyelemre méltó eredményeit bemutató eseményét.

A konferenciának évenként más-más felsőoktatási intézmény, jövőre a Debreceni Egyetem lesz a hazigazdája, amely mint az NIIF Intézet legjelentősebb konvergencia régióbeli telephelye ad otthont a világ 360. legnagyobb teljesítményű szuperszámítógépének. A konferencia szervezője a COMP-REND Kft.

A NETWORKSHOP 2016 konferencián a résztvevők száma várhatóan ez alkalommal is megközelíti a 400 főt. Tekintettel az előadások újszerűségére és az akadémiai közösséggel való kapcsolatok jelentőségére, ez a rendezvény az adathálózati és az arra épülő legújabb szolgáltatások terén működő cégek és intézmények számára is jelentős szakmai fórum. Hagyományainkhoz hűen ezért most is lehetőséget kívánunk biztosítani a hazai IT ipar, valamint az adathálózati szolgáltatásokkal, alkalmazásokkal, és a kapcsolódó termékek forgalmazásával foglalkozó cégek számára, hogy bemutassák, ismertessék legújabb eredményeiket a fenti szférával való már megvalósult, illetve tervezett együttműködésük tükrében.

Szeretnénk a konferenciát az idén is rangjához méltó színvonalon megrendezni. A résztvevőink többségét delegáló szervezetek szerény anyagi lehetőségei miatt kérjük az informatikai alkalmazásokkal, számítógép-hálózatokkal foglalkozó cégek, így az Önök szponzori támogatását. Az anyagi segítségért cserébe kiemelt bemutatkozási-, illetve reklámlehetőségeket nyújtunk három kategóriában, melyekről mellékelt tájékoztatónkban adunk áttekintést.

Korábbi NETWORKSHOP konferenciáinkról részletes információkat találhatnak a <http://www.niif.hu/networkshop/niif_networkshop_konferenciak> oldalon. A jövő évi konferencia általános információit tartalmazó felhívást mellékeljük.

Őszintén reméljük, hogy konferenciánk támogatójaként módunk nyílik cégük és Intézetünk közötti tartalmas együttműködésre.

Budapest, 2015. december 2.

Tisztelettel

Nagy Miklós Tóth Ágnes

igazgató ügyvezető igazgató

NIIF Intézet COMP-REND Kft.